Dan jabuka

Kad je sat hrvatskog jezika prekinuo buku i sve nas umirio,

samo se miris pita i kolača s jabukama knjižnicom širio.

Učiteljice su vješto skrivale što se u nastavku dana sprema

pa nitko od nas ništa ne sluti i pojma o ničemu nema.

Na druženje smo prijevarom doveli mame, bake i djede

ni ne sluteći oni da ih zovemo i kad treba raditi,a ne samo kada se pije i jede.

 



Odmah smo ih zaposlili, uredili su stolove bez puno muke,

zatim su vezali konac na jabuke.

 

Sa zanimanjem smo slušali pravila igre: jabuku nam na glavu prijatelji stave



a zatim hodamo niz kosinu do cilja dok nam jabuka ne smije pasti s glave.

 

 

Uz puno navijanja i vike

dobili smo prve pobjednike.

Uslijedila je igra ni malo laka

morali smo s konca jesti jabuku, što je bila prava muka za svakoga đaka.

 

 

Teta Sanja je u kuhinjici palačinke sa jabukom i cimetom spremala

odnosno novi izazov za nas pripremala.



Nakon druge igre, pobjeda u sljedećoj bila je mnogima (jer su odustali) želja pusta,

s rukama na leđima trebalo je ˝isprazniti˝ tanjur, ali i usta.

 

 

Napraviti jabuku od boca bio je likovni zadatak prvi,

nakon bojanja temperama, mame su se pobrinule da se nađu i mali crvi.

 



Opet smo na vrijeme zaboravili,

i skoro dva sata duže u knjižnici boravili.

Pobjednike je valjalo nagraditi za rezultate njihove,

 

na diplomi osim vrste igre imali su ove stihove:

*jedna jabuka na dan – liječnik iz kuće van*.

Dok su diplomu dobili za pokazanu spretnost, brzinu i toleranciju,

te spremnost na rad, natjecanje i zezanciju!!!

Čestitamo svim pobjednicima, ali i svim igračima na sudjelovanju!!!



***Jedna jabuka na dan – liječnik iz kuće van!***

***D I P L O M A***

***koja se dodjeljuje***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Za sudjelovanje u igri – nošenje jabuke na glavi***

***za pokazanu spretnost, brzinu i toleranciju,***

***te spremnost na rad, natjecanje i zafrkanciju!***

***U Sotinu, 18.listopada 2013.***